**E L Ő T E R J E S Z T É S**

**Borzavár Községi Önkormányzat Képviselő-testülete**

## 2019. augusztus 15-i rendkívüli ülésére

Tárgy: Tervező megbízása a Magyar Falu Program keretében meghirdetett „Óvoda udvar” felhívásra benyújtandó pályázat előkészítésére

Előadó: Dócziné Belecz Ágnes polgármester

Előterjesztés tartalma: határozati javaslatok

Szavazás módja: egyszerű többség

Az előterjesztés előkészítésében részt vett: -

Az előterjesztés előkészítésében közreműködnek: Városüzemeltetési Osztály

Láttam:

.................................................

Sümegi Attila jegyző

# Tisztelt Képviselő-testület!

2019. július 29-én meghirdetésre került a Magyar Falu Program „Óvoda udvar” című pályázati felhívása, melynek támogatható tevékenysége körében szerepel az udvari burkolat kialakítása, felújítása. A pályázat keretében maximum 5 millió Ft támogatás igényelhető, 100% támogatási intenzitással.

A pályázat kötelező része az építészeti tervdokumentáció, melyet megfelelő jogosultsággal rendelkező tervezővel kell elkészíttetni. A felkeresett tervezők a következő ajánlatokat adták:

|  |  |
| --- | --- |
| **Ajánlattevő** | **Ajánlati ár** |
| Máthé Zsolt e.v. | bruttó 65 000 Ft |
| KTG Aqua Kft. | bruttó 92 710 Ft |
| Veszprémi Tervező Kft. | bruttó 63 500 Ft |

A pályázatunk támogatása esetén a tervezés költsége elszámolható a projekt keretében.

A pályázat kötelező eleme az építészeti tervdokumentáció, tehát abban az esetben is meg kell finanszíroznunk, amennyiben pályázatunk nem kerül kedvező elbírálásban. Az önkormányzat 2019. évi költségvetési rendeletének megalkotásakor megállapítást nyert, hogy szabad tartalékokkal nem rendelkezünk, ezért jelen előterjesztéshez szükséges forrást (a pályázat eredménytelensége esetén) csak előirányzatok közötti átcsoportosításokkal tudjuk biztosítani. A képviselők e célra felajánlották tiszteletdíjukat.

Javasolom a legkedvezőbb ajánlatot tevő vállalkozó ajánlatának elfogadását, és megbízását a feladat ellátására.

Továbbá, javasolom, hogy a felhívás szerinti maximális támogatási összegnek (5 millió Ft) megfelelő pályázatot nyújtsunk be, a felhívás szerinti 2019. szeptember 10-i határidőig.

Kérem az előterjesztés megtárgyalását!

Borzavár, 2019. augusztus 9.

 Dócziné Belecz Ágnes

 polgármester

#### Határozati javaslatok

####

#### 1.

#### Borzavár Községi Önkormányzat Képviselő-testületének

**…/2019. (VIII. … .) határozata**

1./ Borzavár Községi Önkormányzat Képviselő-testülete a Magyar Falu Program MFP-OUF/2019 kódszámú felhívására benyújtandó pályázat építész tervdokumentáció elkészítésére vonatkozóan elfogadja a Veszprémi Tervező Kft. (Székhely: 8200 Veszprém, Jutasi út 21.) vállalkozás ajánlatát nettó 50 000 Ft + 27 % ÁFA, összesen bruttó 63 500 Ft összegben.

2./ A Képviselő-testület a megbízás forrását nyertes pályázat esetén a pályázat költségvetéséből, eredménytelen pályázat esetén a polgármester költségtérítésének és a képviselők tiszteletdíj lemondásának eredményeképpen felszabadult forrás terhére biztosítja.

3./ A Képviselő-testület felhatalmazza a polgármestert a vállalkozási szerződés megkötésére.

Felelős: Dócziné Belecz Ágnes polgármester

Határidő: 1./ és 2./ pontok esetében: azonnal

 3./ pont esetében: 2019. augusztus 16.

2.

#### Borzavár Községi Önkormányzat Képviselő-testületének

**…/2019. (VIII. … .) határozata**

1. Borzavár Községi Önkormányzat Képviselő-testülete a Magyar Falu Program „Óvoda udvar” alprogram pályázati felhívására pályázat nyújt be az óvoda udvar térburkolatainak felújítása céljából, az igényelhető 5 000 000 Ft keretösszegig.

2. Borzavár Községi Önkormányzat Képviselő-testülete felhatalmazza a polgármestert a pályázat benyújtására.

Felelős: Dócziné Belecz Ágnes polgármester

Határidő: 1. pont esetében: azonnal

 2. pont esetében: 2019. szeptember 10-ig.